**Mark Warburton** (s. 6. syyskuuta 1962) on englantilainen jalkapallovalmentaja ja entinen puolustaja.

Ura
---

Warburton aloitti jalkapallouransa Leicester Cityn juniorijoukkueessa. Warburtonista ei koskaan tullut ammattilaispelaajaa, vaan hän edusti uransa ajan amatöörijoukkueita Enfield FC:tä ja Boreham Woodia. Hän lopetti uransa loukkaantumisten vuoksi jo vuonna 1988.

Warburton aloitteli valmennusuraansa St. Clement Danes Schoolin jalkapallovalmentajana työskennellessään samanaikaisesti treidaajana. 2000-luvun alussa hän jätti työnsä pörssiosakkeiden parissa ja matkusteli ympäri Eurooppaa seuraamassa eri seurojen valmennustoimintaa. Vuonna 2006 hän aloitti työskentelyn Watfordin organisaatiossa juniorivalmentajana ja toimi myöhemmin myös Watfordin U18-joukkueen apuvalmentajana. Hän erosi tehtävistään helmikuussa 2010.

Helmikuussa 2011 Warburtonista tuli Brentfordin apuvalmentaja. Warburton toimi Englannin Ykkösliigassa pelanneen Brentfordin apulaisvalmentajana kauden loppuun saakka, kunnes siirtyi seuran urheilutoimenjohtaksi. Joulukuussa 2013 hänestä tuli seuran päävalmentaja saksalaisen Uwe Röslerin saatua potkut. Warburtonin johdolla Brentford pelasi vahvan kauden ja joukkue hävisi hänen alaisuudessaan ensimmäisen ottelunsa vasta helmikuun lopulla 2014 pelattuaan sitä ennen 19 ottelua tappioitta. Kausi päättyi Brentfordin osalta Ykkösliigan toiseen sijaan ja joukkue nousi kauden päätteeksi Englannin Mestaruussarjaan. Kauden jälkeen Warburton allekirjoitti vuoden jatkosopimuksen Brentfordin kanssa.

Brentfordin menestyskulku jatkui myös Mestaruussarjassa. Warburtonin alaisuudessa joukkue pelasi vahvasti ja oli sarjassa parhaimmillaan kolmantena, mikä oli Brentfordin seurahistorian paras sijoitus Englannin sarjajärjestelmässä sitten kauden 1952/53 avauskierroksen. Helmikuussa 2015 julkisuuteen levisi huhuja joiden mukaan Warburton olisi jättämässä seuran kauden 2014/15 jälkeen. Viikoa uutisten jälkeen seura ilmoitti, että Warburton valmennustiimeineen jättää seuran kauden jälkeen. Syynä olivat erimielisyydet seurajohdon kanssa Brentfordin kehittämisestä. Uutisoinnista ja kohusta huolimatta Brentford säilytti hyvän pelivireensä ja sijoittui kauden 2014/15 runkosarjan päätteeksi Mestaruussarjassa viidenneksi, mikä oli  Brentfordin nousu Valioliigaan kariutui lopulta pudotuspelien tappioon Middlesbrough'lle. Warburton jätti seuran kauden jälkeen luotsattuaan joukkueensa voittoon yli 50 prosentissa pelatuista otteluista.

Kesäkuussa 2015 Warburton allekirjoitti kolmivuotisen sopimuksen skotlantilaisen Rangersin kanssa. Hänestä tuli seuran ensimmäinen englantilainen päävalmentaja. Warburton luotsasi Rangersin Skotlannin mestaruussarjan voittoon ja seura nousi muutaman vuoden tauon jälkeen takaisin Skotlannin Valioliigaan. Rangers voitti hänen johdollaan myös Skotlannin Challenge Cupin mestaruuden. Huhtikuussa 2016 hän luotsasi Rangersin ensimmäiseen Old Firmin voittoon, kun Celtic FC kaatui Skotlannin cupin välierissä rangaistuspotkukilpailun jälkeen. Cupin finaalissa Rangers kuitenkin hävisi Hibernianille. Kauden jälkeen Warburton ja apuvalmentaja David Weir allekirjoittivat vuoden jatkosopimuksen seuran kanssa.

Paluu Valioliigaan oli haastava, eikä Rangers kyennyt haastamaan Celticiä liigan mestaruuskamppailussa. Rangersin hävittyä Old Firmin joulukuun lopulla, ero Celticiin kasvoi jo 19 pisteeseen. 10. helmikuuta 2017 Rangers ilmoitti, että Warburton ja Weir ovat eronneet tehtävistään. Warburton itse kertoi, ettei hän ole tehtävistään eronnut ja piti Rangersin potkuja laittomina. Maaliskuussa Rangers palkkasi Pedro Caixinhan päävalmentajakseen ja pian tämän jälkeen Warburton allekirjoitti 2,5-vuotisen sopimuksen Mestaruussarjan Nottingham Forestin kanssa. Forestin loppukausi oli Warburtoninkin johdolla vaikea. Joukkue voitti vain kolme yhdeksästä Warburtonin alaisuudessa pelaamistaan otteluista ja säilytti lopulta sarjapaikkansa vain maalieron turvin ennen Blackburn Roversia.

Kauden 2017/18 Forest vahvasti voittamalla kauden kaksi ensimmäistä Mestaruussarjan ottelua. Kauden edetessä peliesitykset vaihtelivat ja joukkueen pisteidenmetsästys oli vuoristorataa. Syksyn kuluessa Forest juuttui tiukemmin sarjan keskikastiin ja ero nousukarsintaviivaan alkoi kasvaa. Joukkueen uusi kreikkalaisomistaja Evangelos Marinakis erotti Warburtonin tehtävistään uudenvuodenaattona 2017, kun Forest majaili sarjassa sijalla 14.

Toukokuussa 2019 Warburton allekirjoitti kaksivuotisen sopimuksen Mestaruussarjan Queens Park Rangersin kanssa. Hän luotsasi QPR:n parhaimmillaan sarjassa yhdeksänneksi. Hän jätti seuran kauden 2021/22 jälkeen.

Meriitit
--------

* Skotlannin mestaruussarja: 2016
* Skotlannin Challenge Cup: 2016
* Englannin Ykkösliigan hopeaa: 2014

Lähteet
-------

1. ↑  Mark Warburton
2. ↑  Mark Warburton's faith in youth has got League One leaders Brentford growing up fast Independent. Viitattu 16.3.2017. (englanniksi)
3. ↑  The Big Interview (Arkistoitu – Internet Archive) Brentford FC. Viitattu 16.3.2017. (englanniksi)
4. ↑  Brentford reap dividend in League One as former City boy Mark Warburton strikes it rich The Telegraph. Viitattu 16.3.2017. (englanniksi)
5. ↑  Mark Warburton
6. ↑  Academy assistant manager Mark Warburton leaves Watford Watford Observer. Viitattu 16.3.2017. (englanniksi)
7. ↑  Bees caretaker Forster in pole position Sutton Guardian. Viitattu 16.3.2017. (englanniksi)
8. ↑  Uwe Rosler named as Brentford manager BBC. Viitattu 16.3.2017. (englanniksi)
9. ↑  Brentford: Mark Warburton appointed manager BBC. Viitattu 16.3.2017. (englanniksi)
10. ↑  Leyton Orient - Brentford 0:1 BBC. Viitattu 16.3.2017. (englanniksi)
11. ↑  BRENTFORD STAFF TRIO SIGN NEW 1 YEAR DEALS Football League World]
12. ↑  Brentford hammered struggling Wolves to equal a 75-year club record of five straight wins in England's second tier BBC. Viitattu 16.3.2017. (englanniksi)
13. ↑  Mark Warburton: Brentford confirm manager 'will continue' in job BBC. Viitattu 16.3.2017. (englanniksi)
14. ↑  Club Statement (Arkistoitu – Internet Archive) Brentford FC. Viitattu 16.3.2017. (englanniksi)
15. ↑  Table on Saturday 2nd May 2015 (Arkistoitu – Internet Archive) Statto Organisation. Viitattu 16.3.2017. (englanniksi)
16. ↑  Managers Soccerbace. Viitattu 16.3.2017. (englanniksi)
17. ↑  Rangers: Mark Warburton - 'no short-term fixes' for new manager BBC. Viitattu 16.3.2017. (englanniksi)
18. ↑  Rangers: Mark Warburton completes contract extension BBC. Viitattu 16.3.2017. (englanniksi)
19. ↑  Club Statement Rangers FC. Viitattu 16.3.2017. (englanniksi)
20. ↑  Rangers: Mark Warburton replaced as manager ahead of Scottish Cup tie BBC. Viitattu 16.3.2017. (englanniksi)
21. ↑  Mark Warburton: Nottingham Forest appoint former Rangers boss as manager BBC. Viitattu 16.3.2017. (englanniksi)
22. ↑  Nottingham Forest sack Mark Warburton as owners lose confidence The Guardian. Viitattu 1.1.2018.
23. ↑  Mark Warburton named QPR manager
24. ↑  Mark Warburton: Queens Park Rangers boss to leave at end of season BBC. Viitattu 28.11.2022. (englanniksi)

  


|  |  |  |
| --- | --- | --- |
| Edeltäjä:**Uwe Rösler** | **Brentfordin päävalmentaja**12/2013–2015 | Seuraaja:**Marinus Dijkhuizen** |

|  |  |  |
| --- | --- | --- |
| Edeltäjä:**Stuart McCall** | **Rangersin päävalmentaja**2015–2/2017 | Seuraaja:**Pedro Caixinha** |

|  |  |  |
| --- | --- | --- |
| Edeltäjä:**Gary Brazil** | **Nottingham Forestin päävalmentaja**3–12/2017 | Seuraaja:**Aitor Karanka** |

|  |  |  |
| --- | --- | --- |
| Edeltäjä:**John Eustace** | **Queens Park Rangersin päävalmentaja**2019–2022 | Seuraaja:**Michael Beale** |